Bajarê Frankfurtî yê Almanya de seba ke PKK lîsteya terorî ya Yewîya Ewropa ra bêro vetene kampanyaya îmzayan dewam kena.
Kurdîstanijan vizêr zî merkezê bajarî de standê îmzayan akerd û xeylêk îmzayî arêdayî. Eynî wextî de derheqê rewşa aktuele ya Kurdîstanî de zanayîş ame dayene. Çalakwanan derheqê hêrişê dewleta tirke yê vera Rojawanî û Başûrê Kurdîstanî de şuxulnayîşê çekanê kîmyewîyan de vilawekî vila kerdî.
